**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 27.11.2022, ora 08.00 – 28.11.2022, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 28.11.2022, ora 07.00**

**RÂURI**

Debitele au fost în general în ușoară scădere, exceptând cursul superior al Prutului, cursul mijlociu și inferior al Siretului, cursul inferior al Sucevei, unde au fost în creștere ca urmare a propagării și pe cele din Dobrogea unde au fost relativ staționare.

Debitele se situează în general la valori în jurul și peste normalele lunare multianuale, exceptând râurile din bazinele hidrografice: Cerna, Vedea, Buzău, Rm. Sărat, Putna, Tazlău, Bârlad, bazinele inferioare ale Jiului, Oltului, Argeșului, bazinele mijlocii și inferioare ale Ialomiței și Prutului și pe cele din Dobrogea, unde se situează la valori cuprinse între 30-80%.

Nivelurile pe râuri la stațiile hidrometrice se situează sub **COTELE DE ATENȚIE.**

Debitele vor fi în general în ușoară scădere, exceptând râurile din bazinul bazinul Vedea, afluenții Prutului, afluenții Oltului inferior și cele din Dobrogea unde vor fi staționare.

Sunt posibile creșteri de niveluri și debitele pe unele râuri din sudul țării, ca urmare a precipitațiilor, slabe cantitativ, prognozate.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE.**

Debitul la intrarea în ţară (secţiunea Baziaş) în intervalul 27 - 28.11.2022 a fost în creştere, având valoarea de 6200 m3/s, peste media multianuală a lunii noiembrie (4650 m3/s).

În aval de Porțile de Fier debitele au fost în creștere.

**Debitul la intrarea în țară (secțiunea Baziaș) va fi staționar (6200 m3/s).**

În aval de Porțile de Fier debitele vor fi în creștere.

**2.** **Situația meteorologică în intervalul 27.11.2022, ora 08.00 – 28.11.2022, ora 06.00**

**ÎN ŢARĂ**

Nebulozitatea a fost persistentă, exceptând Dobrogea și areale din Transilvania și Crișana, unde pe parcursul zilei cerul a fost variabil. S-au semnalat precipitații slabe predominant sub formă de ploaie, ziua în Moldova și Maramureș, iar noaptea local în Oltenia și în jumătatea de vest a Munteniei. La munte izolat a nins slab. Vântul a suflat slab și moderat cu unele intensificări pe litoral. Stratul de zăpadă s-a menținut local la munte, în general la altitudini de peste 1700 m, și măsura la ora 20 -în platformele stațiilor meteo- până la 42 cm în Masivul Călimani. Temperaturile maxime s-au situat, în mare parte din țară, în jurul mediilor multianuale și au fost cuprinse între 3 grade la Rădăuți, Darabani, Ocna Șugatag și Lugoj și 11 grade la Gurahonț, iar la ora 06 se înregistrau între -2 grade la Sfântu Gheorghe (CV), Lugoj, Întorsura Buzăului și Țebea și 6 grade la Constanța-dig. S-a semnalat ceață la începutul zilei pe arii restrânse în sud și vest, iar noaptea în regiunile intracarpatice.

*Observație -de ieri de la ora 6 au fost în vigoare 5 atenționări cod galben pentru fenomene meteorologice periculoase imediate, emise după cum urmează: 3 de către SRPV Timișoara și 2 de către CNPM București pentru Muntenia.*

**LA BUCUREŞTI**

Valorile termice diurne s-au menținut în jurul mediei multianuale. Cerul a fost mai mult noros, iar noaptea, trecător, a plouat slab. Vântul a suflat în general slab. Temperatura maximă a fost de 9 grade, iar la ora 06 se înregistrau 4 grade.

**3. Prognoza meteorologică în intervalul 28.11.2022, ora 08.00–29.11.2022, ora 08.00**

**ÎN ŢARĂ**

Vremea va fi predominant închisă în regiunile extracarpatice, unde se vor semnala precipitații predominant sub formă de ploaie, pe arii restrânse pe parcursul zilei, dar în extindere noaptea, când vor cuprinde Dobrogea, cea mai mare parte a Munteniei și sudul Moldovei. În vestul, centrul și nord-vestul țării nebulozitatea stratiformă sau ceața va fi prezentă local în zonele joase de relief, în timp ce la deal cerul va deveni variabil, iar precipitații slabe mixte (burniță, fulguieli sau lapoviță) vor mai fi posibile doar izolat. La munte, pe alocuri, va mai ninge slab, îndeosebi la începutul intervalului. Cu totul izolat vor fi condiții de polei. Vântul va sufla slab și moderat, cu ușoare intensificări în sudul Banatului, în Bărăgan și în Dobrogea. Temperaturile maxime se vor încadra între 1 și 9 grade, iar cele minime se vor situa în general între -3 și 5 grade.

**LA BUCUREŞTI**

Vremea va fi predominant închisă, iar trecător mai ales spre seară și noaptea va ploua slab. Temperatura maximă va fi de 5...6 grade, iar cea minimă de 3...4 grade. Vântul va sufla în general moderat.

1. ***CALITATEA APELOR***

***Administrația Națională Apele Române*** revine cu informații suplimentare referitor la poluarea accidentală produsă în data de 26.11.2022 ora 16.30, in timpul operatiunilor de descacare motorina a navei Seaven Pride, in Dana 4 Post 1-Port Midia, județul Constanța. O mica parte din motorina ( cca 5 litri) s-a scurs de pe cheul danei 4 in acvatoriu in interiorul barajului flotant antipoluant montat in jurul navei.

Reprezentantii societatii au intervenit operativ si au inceput operatiunile de depoluare astfel:

1. S-a oprit pomparea de la nava;

2. S-a vidanjat basa de recuperare si cuva de retentie si s-a inceput operatiunea de curatare a acesteia;

3. Pe suprafata apei s-a intervenit cu material absorbant biodegradabil tip Spill Sorb ( cca 100 kg) pentru neutralizarea irizatiilor si s-au montat baraje absorbante;

4. S-a verificat tehnic instalatia care functiona in parametri optimi. A fost identificata cauza incidentului ( o supapa), iar aceasta a fost blindata;

5. In jurul orelor 20.30 s-au finalizat operatiunile de depoluare si s-a reinceput operarea navei.

In data de 27.11.2022 reprezentanti ai ABADL si GNM CJ C-ta au verificat zona si au constatat urmatoarele:

1. Zona basei si cuvei de retentie era curata.

2. Pe suprafata apei nu se mai constata prezenta de produs petrolier.

Operatiunile de depoluare au fost finalizate.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosinta: S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

Se mentine situatia de restrictii in alimentarea cu apa pentru piscicultura prin reducerea debitului la sursa r. Ezareni - ac. Ezareni, corespunzator treptei III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, astfel: S.C. AQUAVAS S.A. VASLUI – Sucursala Vaslui din acumularea Solesti și A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești.

***Administratia Bazinala de Apă* Ialomiţa-Buzău**

- sectorul 4 Braila – Galati – se mentine faza de atentionare/avertizare instituita in data de 26.10.2022; sector 6.1 Chiciu – Vadu Oii – se mentine faza de atentionare/avertizare instituita in data de 25.10.2022; sectorul 6 Chiciu – Vadu Oii (amonte Chiciu) – se mentine faza de atentionare/avertizare instituita in data de 25.10.2022; sectorul 5 Rau Ialomita – izvor - ph Moroeni – se mentine treapta III de restrictii instituita in data de 04.11.2022.

1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite.

1. **În domeniul solului și vegetației**

Nu s-au înregistrat evenimente deosebite.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

Direcția Comunicare